Virulase koobas

pisi|Koobas on suhteliselt lai, kuid suuremas osas väga madal. Pildil on koopauurija Martin Liira.
Virulase koobas on karstikoobas Harjumaal Kose vallas Kata külas.

Virulase koobas on Eesti pikim looduslik koobas.Eesti entsüklopeedia, 12. köide. Tallinn: Eesti Entsüklopeediakirjastus, 2003 Koobas asub Tuhala maastikukaitseala Tuhala karstialal. Koopa peakäigu pikkus on 58 meetrit (2003). Inimesele läbitavate käikude kogupikkus on 90 meetrit. Koopa maht on ligikaudu 40–45 m³.

Ajakirjanduse andmeil avastati Virulase koobas 1997. aastal, kuid see ei vasta tõele. Koopasuu on praktiliselt Virulase talu õuel ning koobast on varem kasutatud toidukraami hoidmiseks ja mobilisatsiooni eest varjamiseks, mistõttu hoiti koopa olemasolu saladuses. Korrektsem oleks öelda, et 1997. aastal sai ka laiem avalikkus koopa olemasolust teadlikuks. Koobast on mainitud juba 1987. aastal ilmunud raamatus "Eesti NSV koopad".Ülo Heinsalu (1987). Eesti NSV koopad. Valgus. Lk 19. Koopasse on võimalik siseneda ka inimesel, ehkki edasi saab liikuda vaid roomates, sest vaid vähestes kohtades ületab koopa kõrgus poolt meetrit.

Koobas on uuristatud Oandu lademe lubjakivisse. Koopas leidub rohkelt rugooside kivistisi.

Koobast on uurinud Ülo Heinsalu 1986. aastal ning Tartu Ülikooli üliõpilased Martin Liira, Lauri Palumets ja Hendrik Proosa 2003. aastal.

Viited

Kirjandus
 Lauri Palumets, Hendrik Proosa. Virulase karstikoobas Tuhalas. – Eluta loodusmälestiste uurimine ja kaitse, Tartu-Tallinn 2003, lk 64–74.

Kategooria:Eesti koopad
Kategooria:Kose vald